पीसीबी का आफरीदी को कारण बताओ नोटिस  
पीसीबी ने इसके साथ की आफरीदी का केंद्रीय अनुबंध भी तुरंत प्रभाव से रद्द कर दिया तथा केंद्रीय अनुबंध के तहत उनकी सभी बकाया राशि को रोक दिया।
पाकिस्तान क्रिकेट बोर्ड ने मंगलवार को पूर्व कप्तान शाहिद आफरीदी को उनके संन्यास लेने और बोर्ड अधिकारियों के खिलाफ कड़ी टिप्पणियां करने के लिए कारण बताओ नोटिस जारी किया। पीसीबी ने इसके साथ की आफरीदी का केंद्रीय अनुबंध भी तुरंत प्रभाव से रद्द कर दिया तथा केंद्रीय अनुबंध के तहत उनकी सभी बकाया राशि को रोक दिया।   आफरीदी ने एकदिवसीय टीम की कप्तानी से हटाए जाने के बाद आज सभी तरह की क्रिकेट से संन्यास लेने की घोषणा की। उन्होंने कहा कि एजाज बट की अगुवाई वाले वर्तमान बोर्ड के रहते हुए वह वापसी नहीं करेंगे। पीसीबी ने अपने बयान में कहा कि आफरीदी केंद्रीय अनुबंध वाले खिलाड़ी थे इसके बावजूद उन्होंने नियमों का उल्लंघन किया और इसलिए उनके खिलाफ कार्रवाई की गई।